
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	14.10.2026.
	Nr. RD-26-1089-lē

	
	(prot. Nr. 31, 17. §)




Par zemes vienības Karpu ielā 2, Rīgā (kadastra apzīmējums 01000992233), kā līdzvērtīgās zemes nodošanu īpašumā


Adresāti: [..].

[bookmark: _Hlk148004699]Rīgas valstspilsētas pašvaldībā līdzvērtīgās zemes pieprasītāju reģistrā ir reģistrēti iesniegumi Nr. 711, Nr. 716, Nr. 833, Nr. 921 un Nr. 1080 par līdzvērtīgas zemes piešķiršanu par 1/3 domājamo daļu no īpašumā neatjaunotām bijušā Mangaļu pagasta saimniecību “Spoles Indriķi Nr. 43”, “Alkšņi Nr. 69” un “Ciemiņu Jēkabi Nr. 47” kopīpašuma daļām un par nekustamā īpašuma “Alkšņi Nr. 69” daļu (120. grupā) ar kopējo platību 104 739 m2 (turpmāk kopā – Bijušais īpašums). 
Izvērtējot iesniegumus un administratīvajā lietā esošos dokumentus, konstatēts:
1) ar Rīgas pilsētas zemes komisijas 03.07.1997. lēmumu Nr. 26/229 “Par īpašuma tiesību atzīšanu uz zemesgabalu Rīgā, Rīgas ostas teritorijā, 111. grupa, 751. grunts”, 19.03.1998. lēmumu Nr. 12/136 “Par īpašuma tiesību atzīšanu uz zemesgabalu Rīgā, Rīgas ostas teritorijā, 111. grupa, 750. grunts”, 31.05.2001. lēmumu Nr. 11/39 “Par īpašuma tiesību atzīšanu uz zemesgabalu Rīgā, 111. grupa, 749. grunts (bijušais Mangaļu pagasta kopzemes gabals ar kadastrālo Nr. 459a)”, 31.05.2001. lēmumu Nr. 11/40 “Par īpašuma tiesību atzīšanu uz zemesgabalu Rīgā, 111. grupa, 874. grunts (bijušais Mangaļu pagasta kopzemes gabals ar kadastrālo Nr. 459b)” un Rīgas domes 26.08.2026. lēmumu 
Nr. RD-26-983-lē “Par matemātiskā aprēķina kļūdas labošanu Rīgas pilsētas zemes komisijas 31.05.2001. lēmumā Nr.11/39” [..] (personas kods [..]) ir atzītas tiesības saņemt līdzvērtīgu zemi par 1/3 domājamo daļu no īpašumā neatjaunotām bijušā Mangaļu pagasta saimniecību “Spoles Indriķi Nr. 43”,  “Alkšņi Nr. 69” un “Ciemiņu Jēkabi Nr. 47” kopīpašuma daļām – zemesgabalu ar kadastrālo Nr. 456 (111. grupa, 751. grunts) 66 090 m2 platībā, zemesgabalu ar kadastrālo Nr. 459 (111. grupa, 750. grunts) 188 24 m2 platībā, zemesgabala ar kadastrālo Nr. 459a (111. grupa, 749. grunts) daļu 13 613 m2 platībā, zemesgabala ar kadastrālo Nr. 459b (111. grupa, 874. grunts) daļu 5483 m2 platībā, jo tās atrodas Rīgas brīvostas teritorijā;
2) ar Rīgas pilsētas zemes komisijas 08.10.1998. lēmumu Nr. 37/92 “Par zemes īpašuma tiesību atjaunošanu uz zemesgabaliem Rīgā, Vabu ielā, 120. grupa, 1261. un 2140. grunts” [..] ir atzītas tiesības saņemt līdzvērtīgu zemi par īpašumā neatjaunotā bijušā Mangaļu pagasta nekustamā īpašuma “Alkšņi Nr. 69” (120. grupa, 1261. grunts) daļu 729 m2 platībā, jo to aizņem Vabu iela;
3) saskaņā ar Vidzemes apgabaltiesas zvērinātas notāres Inetas Nīlanderes 30.05.2007. izsniegto mantojuma apliecību (iereģistrēta aktu un apliecinājumu reģistrā ar Nr. 6172) mantojuma tiesībās uz 20.04.2006. mirušā [..] visu atstāto mantojumu apstiprināti [..] (personas kods [..]) un [..] (personas kods [..]) 1/2 domājamās daļas apmērā katrs. [..] ir [..] dēls, [..] ir [..] pārdzīvojusī laulātā, abi ir 1. šķiras likumiskie mantinieki;
4) ar Rīgas valstspilsētas pašvaldības Īpašuma departamenta 20.03.2026. atzinumu Nr. DI-26-5-atz “Par līdzvērtīgas zemes piešķiršanu atsevišķi no līdzmantiniekiem” [..] un [..] ir atzītas tiesības saņemt kopīpašumā līdzvērtīgu zemi par 
1/3 domājamo daļu no īpašumā neatjaunotām bijušā Mangaļu pagasta saimniecību “Spoles Indriķi Nr. 43”, “Alkšņi Nr. 69” un “Ciemiņu Jēkabi Nr. 47” kopīpašuma daļām atsevišķi no citiem līdzmantiniekiem;
5) ar Rīgas valstspilsētas pašvaldības Īpašuma departamenta 17.04.2026. atzinumu Nr. DI-26-8-atz “Par līdzvērtīgas zemes piešķiršanu” [..] un [..]
1/2 domājamās daļas apmērā katram ir atzītas tiesības par Bijušo īpašumu (21.07.1940. vērtību summa atbilstoši Valsts zemes dienesta 12.10.2010. aprēķina protokolam 
Nr. 20-01/C-0105262-2, 20.12.2005. aprēķina protokolam Nr. 2195, 19.12.2005. aprēķina protokolam Nr. 2194, 12.05.2000. aprēķina protokolam Nr. 675 un 19.03.2002. aprēķina protokolam Nr. 1473 ir 4196,19 lati jeb 5970,64 euro) saņemt kopīpašumā kā līdzvērtīgu zemi zemes vienību Zebrenes ielā, Rīgā (kadastra apzīmējums 01000992233), ar aptuveno platību 937 m2, precizējot platību pēc uzmērīšanas dabā;
6) ar Rīgas valstspilsētas pašvaldības Pilsētas attīstības departamenta 20.04.2026. lēmumu Nr. DA-26-10369-nd zemes vienībai (kadastra apzīmējums 01000992233) piešķirta adrese: Karpu iela 2, Rīga;
7) pēc veiktās kadastrālās uzmērīšanas dabā zemes vienības Karpu ielā 2, Rīgā (kadastra apzīmējums 01000992233), platība ir 938 m2, un tās vēsturiskā kadastrālā vērtība 31.12.2007. atbilstoši Valsts zemes dienesta 07.08.2020. izziņai par zemes vienības vēsturisko kadastrālo vērtību Nr. 9-03/943497-1/5 ir 3564,80 lati jeb 5072,26 euro;
8) [..] un [..] 1/2 domājamās daļas apmērā katram nododama kopīpašumā kā līdzvērtīgā zeme zemes vienība Karpu ielā 2, Rīgā (kadastra apzīmējums 01000992233), 938 m2 platībā.
Pamatojoties uz likuma “Par zemes reformu Latvijas Republikas pilsētās” 8. panta pirmās daļas 1. punktu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 26.1 panta otro daļu un pārejas noteikumu 34. punktu, likuma “Par zemes reformas pabeigšanu pilsētās” 5. panta trešo daļu, ņemot vērā Ministru kabineta 19.05.2008. noteikumu Nr. 352 “Līdzvērtīgas zemes kompensācijas fonda izveidošanas kārtība, kā arī kārtība, kādā aprēķina bijušā zemes īpašuma vērtību, kāda tā bija 1940. gada 21. jūlijā, un kārtība, kādā tiek piešķirta līdzvērtīga zeme bijušajiem zemes īpašniekiem vai viņu mantiniekiem” 14.–26. punktu, Rīgas valstspilsētas pašvaldības Īpašuma departamenta 17.04.2026. atzinumu Nr. DI-26-8-atz “Par līdzvērtīgas zemes piešķiršanu”, Rīgas dome nolemj:

[bookmark: _Hlk137642530]1. Nodot [..] (personas kods [..]) un [..] (personas kods [..]) 1/2 domājamās daļas apmērā katram kopīpašumā kā līdzvērtīgu zemi zemes vienību Karpu ielā 2, Rīgā (kadastra apzīmējums 01000992233), 938 m2 platībā saskaņā ar mērnieces Tatjanas Romanovas (sertifikāta Nr. CB0037) zemes robežu plānu un situācijas plānu (reģistrēti 26.05.2026. Nekustamā īpašuma valsts kadastra informācijas sistēmā).

2. Noteikt, ka [..] un [..], saņemot kopīpašumā lēmuma 1. punktā minēto zemes vienību, ir saņēmuši visu zemi, kas viņiem pienākas par Bijušo īpašumu, un uz citām zemes vienībām nav tiesīgi pretendēt.

3. [..] un [..] ņemt vērā, ka:
[bookmark: _Hlk153452038]3.1. atbilstoši ar Rīgas domes 15.12.2021. saistošajiem noteikumiem Nr. 103 “Rīgas teritorijas izmantošanas un apbūves saistošie noteikumi” apstiprinātās Rīgas teritorijas plānojuma grafiskās daļas kartei “Funkcionālais zonējums” zemes vienība Karpu ielā 2, Rīgā (kadastra apzīmējums 01000992233), 938 m2 platībā atrodas savrupmāju apbūves teritorijā (DzS1); zemes vienība izmantojama atbilstoši ar minētajiem saistošajiem noteikumiem apstiprinātajiem Rīgas teritorijas plānojuma teritorijas izmantošanas un apbūves noteikumiem;
3.2. zemes vienības Karpu ielā 2, Rīgā (kadastra apzīmējums 01000992233), lietošanas tiesības skar apgrūtinājumi. Informācija par savā zemes vienībā esošām apgrūtinātajām teritorijām un objektiem, kam saskaņā ar Aizsargjoslu likumu noteiktas aizsargjoslas, pieejama Apgrūtināto teritoriju informācijas sistēmā (ATIS). Zemes īpašnieks, tiesiskais valdītājs vai lietotājs informāciju var saņemt Valsts zemes dienesta portālā www.kadastrs.lv (e-pakalpojumā “ATIS dati par savām zemes vienībām”);
3.3. viena mēneša laikā no lēmuma stāšanās spēkā ir jāreģistrējas Rīgas valstspilsētas pašvaldības Finanšu departamentā kā nekustamā īpašuma nodokļa maksātājiem.

4. Lēmums ir pamats īpašuma tiesību nostiprināšanai zemesgrāmatā uz zemes vienību Karpu ielā 2, Rīgā (kadastra apzīmējums 01000992233), iesniedzot šo lēmumu kopā ar nostiprinājuma lūgumu Rīgas pilsētas tiesā saskaņā ar Zemesgrāmatu likuma 56. panta pirmo daļu un 57. pantu un likuma “Par nekustamā īpašuma ierakstīšanu zemesgrāmatās” 7. pantu.

Saskaņā ar Administratīvā procesa likuma 70. panta pirmo daļu lēmums stājas spēkā ar tā paziņošanas brīdi. Atbilstoši Paziņošanas likuma 9. panta otrajai daļai dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.
Lēmumu saskaņā ar Administratīvā procesa likuma 188. panta otro daļu un 189. panta pirmo daļu var pārsūdzēt viena mēneša laikā no dienas, kad lēmums stājies spēkā, iesniedzot pieteikumu Administratīvās rajona tiesas attiecīgajā tiesu namā pēc pieteicēja deklarētās dzīvesvietas adreses, papildu adreses (Dzīvesvietas deklarēšanas likuma izpratnē) vai nekustamā īpašuma atrašanās vietas.



	Rīgas domes priekšsēdētāja vietnieks 
	E. Ratnieks

